услуги по договор и на независимите специалисти.
 Член 102
 Независими специалисти
 1. Страните потвърждават съответните си задължения, произтичащи от ангажиментите им по ГАТС, що се отнася до влизането и временното пребиваване на независими специалисти.
 2. За всеки сектор, посочен по-долу, страните разрешават предоставянето на услуги на своя територия от независими специалисти от другата страна, при условията, посочени в параграф 3 от настоящия член и приложения XVI-В и XVI-Е от настоящото споразумение относно резервите по отношение на доставчиците на услуги по договор и на независимите специалисти:
 а)
 правни услуги;
 б)
 архитектурни услуги, услуги по градоустройствено планиране и ландшафтна архитектура;
 в)
 инженерни услуги и интегрирани инженерни услуги;
 г)
 компютърни и свързани с тях услуги;
 д)
 консултантски услуги в сферата на мениджмънта и услуги, сродни на консултантските услуги в сферата на мениджмънта;
 е)
 преводачески услуги;
 3. Поетите от страните задължения са предмет на следните условия:
 а)
 физическите лица трябва временно да се занимават с предоставянето на услуга в качеството си на самостоятелно заети лица, установени в другата страна, и трябва да са сключили договор за услуга със срок, не по-дълъг от 12 месеца;
 б)
 към датата на подаване на заявлението за влизане в другата страна физическите лица трябва да притежават най-малко шест години професионален опит в сектора на стопанска дейност, който е предмет на договора;
 в)
 физическите лица, които влизат в другата страна, трябва да притежават:
 i)
 диплома за завършено висше образование или квалификация, която удостоверява равностойно ниво на знания (27); и
 ii)
 професионална квалификация, когато се изисква такава за упражняване на дейност по силата на законовите и подзаконовите актове или други правни изисквания на страната, в която се предоставя услугата;
 г)
 влизането и временното пребиваване на физически лица в съответната страна се разрешава за срок, не по-дълъг от шест месеца, а за Люксембург — двадесет и пет седмици, в рамките на всеки дванадесет месеца или за срока на договора, ако той е по-кратък;
 д)
 достъпът, предоставен по силата на разпоредбите на настоящия член, е свързан само с дейността по предоставяне на услуга, която е обект на договорните отношения; той не предоставя право за упражняване на професия с професионалното звание, признато в страната, на чиято територия се предоставя услугата;
 е)
 други дискриминационни ограничения, в това число върху броя на физическите лица под формата на тестове за икономическа необходимост, посочени в приложения ХVI-В и ХVI-Е към настоящото споразумение относно резервите по отношение на доставчиците на услуги по договор и на независимите специалисти.
 Раздел 5
 Регулаторна уредба
 Подраздел 1
 Вътрешни разпоредби
 Член 103
 Приложно поле и определения
 1. Следните правила се прилагат за мерките на страните, свързани с лицензиране, което засяга:
 а)
 трансгранично предоставяне на услуги;
 б)
 установяването на тяхна територия на юридическите и физическите лица, посочени в член 86 от настоящото споразумение; или
 в)
 временното пребиваване на тяхна територия на юридическите и физическите лица, посочени в член 86, параграфи 17—21 от настоящото споразумение.
 2. При трансгранично предоставяне на услуги тези правила се прилагат единствено за секторите, за които страната е поела специфични задължения и до степента, до която те се прилагат. При установяване тези